Kollektivmøde+d.+27.+oktober+2009

Ekstraordinærrt kollektivmøde d. 27. oktober - opfølgning på visionsdag og generalforsamling

 * Tilstede:** Mette, Trille, Nina, Per, Mie, Andreas (referent)

Vi er blevet spurgt om vi vil sponsorere en indie-filmfestival med frisk frugt. Vi har hverken råd eller frugt til at sponsorere med, og de er for sent ude i forhold til at bestille varer med denne gang. Men vi er selvfølgelig beærede over interessen og skriver pænt svar til dem.
 * Sponsor-forespørgsler**

På baggrund af Trilles referat laver vi et "executive summary" over dagens centrale beslutninger, som vi fortolker dem. Dette bliver en slags strategi for, hvordan KBHFF udvikler sig over de næste 6 måneder, hvorefter vi så må holde en ny workshop, evaluerer og videreudvikler.
 * Evaluering af generalforsamling mm.**

1. Optimering af den nuværende butik Det er stadig så nyt og udfordrende at drive butikken, at det er for tidligt at igangsætte en ny butik. Det bedste vi kan gøre nu, er at optimere den nuværende butik i de nuværende lokaler og opbygge erfaringer og dokumentere disse, så det er nemmere for andre at starte et fødevarefællesskab. Hvis vores nuværende vækst fortsætter, skal vi finde nye og større lokaler på sigt.

2. Langsom udvidelse af varesortimentet Vi fastholder fokus på frugt og grønt, men da mange medlemmer har ytret ønske om at kunne købe flere varer gennem KBHFF, vil vi kigge på mulighederne for at udvide med f.eks. tørvarer. Men en primær funktion for KBHFF bliver at gøre det muligt for medlemmer med samme behov at finde hinanden gennem KBHFF og sammen købe nye varer ind som eksperiment (f.eks. bleer). Der er ingen, der ønsker at stå i vejen for andre medlemmers indkøbsønsker og forbrugsvaner, og derfor kan KBHFF også på sigt sælge f.eks. kaffe til de medlemmer, der måtte ønske dette.

3. Bedre aktivering af medlemmerne igennem nye projekter/initiativer Vi har mange medlemmer - flere end der kan arbejde i butikken hver uge. Derfor har vi nedsat en initiativgruppe, der skal iværksætte og koordinere nye initiativer, som medlemmerne kan lægge deres tre timer om måneden i, og som kan være med til at udvikle KBHFF.

4. Bedre vidensdeling m. forum og opslagstavle For at gøre det nemmere for medlemmerne at dele viden og kontakter med hinanden, vil vi lave en opslagstavle, der kan hænge nede i butikken om onsdage, hvor medlemmer kan gøre opmærksom på tiltag og initiativer. Opslagstavlen har også et digitalt modstykke i form af et [|KBHFF webforum], hvor alle medlemmer kan oprette indlæg og dele viden og idéer.

5. Flere medlemsaktiviteter KBHFF skal være meget mere end bare en pose grøntsager en gang om ugen. Vi vil gerne have ugentlige/månedlige medlemsaktiviteter - f.eks. folkekøkken, syltning, storytelling, og meget andet. Derfor har vi nedsat en aktivitetsgruppe, der står for koordinering af medlemsaktiviteter i KBHFF.

Visionsdagen resulterede i en række nye grupper: - arbejdsformidlingen (Nynne Leth er kontaktperson) - aktivitetsgruppen (Nana Øland er kontaktperson) - Farmers' market gruppen (Fintan Keenan er kontaktperson) - producent-kontaktgruppen (Mette Hansen er kontaktperson)
 * Nye grupper**

Vi kan lave afstemninger på tavlen i butikken, hvor folk kan stemme om forskellige valg af fødevarer til næste uges pose. F.eks. kan de krydse af, hvis de vil have, at kartofler kun skal sælges i løssalg og ikke i posen. Eller en afstemning kunne f.eks. være "Vil I have Rødkål eller Hvidkål i næste uges pose?"
 * Medlemsinddragelse ifht. fødevarevalg**

Næste møde er som fastlagt d. 3. november kl. 19.30 hos Ania. Derefter fastholder vi, at kollektivmøderne finder sted hver anden uge.
 * Næste kollektivmøde**